Die Erfenissentrum | Die erfenisstigting
Erfenissentrum en Fasiliteite Die Erfenissentrum bied:
Wifi beskikbaar in alle leeskamers (biblioteek en argief)
Rekenaars vir naslaanwerk en internettoegang teen ‘n bekostigbare tarief.
Professionele hulp met inligtingsoektogte.
Kragpunte vir skootrekenaars vir dié gebruikers wat verkies om hulle eie saam te bring.
Erfenissentrum is oop van:
Maandag tot Sondag: 08:00 – 16:00
Argief & Biblioteek is oop van:
Maandag tot Vrydag: 08:00 – 16:00
Saterdag: Gesluit, behalwe elke tweede Saterdag van die maand, 10:00 – 14:00
R40.00 per persoon
R70.00 per volwassene
R35.00 per kind onder 18, student of pensioenaris
R150.00 per gesin (2 volwassenes en 2 kinders)
Afrikanerbakens-uitstalling 1902-2007 navorsing@es.org.za
Die Erfenissentrum is op 4 September 2008 geopen. Die uitstalling Afrikaners in die 20ste eeu: baanbrekers, bakens en brûe – ‘poskaartflitse’ uit die geskiedenis, is op die boonste vlak. Die uitstalling poog om ‘n objektiewe en geloofwaardige blik te gee van die Afrikaner se rol en bydrae tot Suid-Africa gedurende die 20ste eeu.
Die moderne uitstalling bestaan uit plasmaskerms waarop kort oudio-visuele programme vertoon word, teks en fotopanele waarop kulturele, staatkundige en sosio-ekonomiese hoogtepunte kronologies en tematies vertoon word en luiterkamers met musiek en poësie uit verskillende tydperke.
Funksie- en Konferensiefasiliteite ‘Die Stoep’
‘Die Stoep’ by die ingang van die Erfenissentrum word verhuur vir boekbekendstellings en ander toepaslike funksies.
Fase 2 van die Erfenissentrum is op 27 November 2014 geopen, en sluit die volgende fasiliteite in wat vir gebruik deur die publiek en ander belanghebbendes:
Die dubblevolume kunsgalery kan vir funskies, geskik vir tot 90 mense, en tydelike kunsuitstallings gehuur word.
Konferensiefasiliteite: geskik vir kleiner vergaderings, werkswinkels en funksies, geskik vir tot 20 mense.
Die galery bevat tans die ‘Monumentaliteit’ uitstalling, wat verskeie kunswerke en inligting bevat oor persone, gebeurtenisse en monumente in Suid-Afrikaanse geskiedenis. Die galery is tussen 08:00 en 16:00 oop.
Om ‘n fasiliteit te bespreek voltooi hierdie vorm.
NAAM *INSTANSIE E-POSADRES KONTAKNOMMER FASILITEIT *Die StoepGaleryDATUM TYD 010203040506070809101112HH000510152025303540455055MMAMPMAM/PMAANTAL MENSE KLANKSTELSEL jaNeeSTOELE TAFELS KOPPIES KLEINBORDJIES GLASE URN verifikasieTik enige twee syfers *voorbeeld: 12This box is for spam protection - please leave it blank:
Naslaanbiblioteek en Leeskamer bib@es.org.za
Familienavorsing word toenemend gewilder en die bilioteek blyk ook hier ‘n ryk bron van inligting te wees rondom dié tema. As affiliaatbiblioteek van die bekende Family History Library (Genealogiese Vereniging van Utah), bied ons ook teen ‘n billike tarief toegang tot kerk- en ander registers op mikrofilm.
Opvoedkundige rondleidings navorsing@es.org.za
Individue of toergroepe kan rondleidings deur die uitstalling versoek.
SAW-nismuur en Muur van Herinnering jlhendriks@xsinet.co.za
SAW MUUR VAN HERINNERING Die Suid-Afrikaanse Weermag (SAW) Muur van Herinnering is opgerig om erkenning te gee aan lede van die SAW wat gedurende die tydperk 31 Mei 1961 tot 27 April 1994 (totstandkoming van die SANW) hulle lewens in diens van die land gegee het. Persone wie se name met ‘n asterisk (*) gemerk is, is in aksie gedood.